Kipras Mažeika

Kipras Stasys Aras Mažeika (, g. 1944 m. kovo 8 d. Kaune) – lietuvių kilmės sovietinis bei Rusijos žurnalistas, politikos apžvalgininkas.

 Biografija 
Senelis – knygnešys Jonas Mažeika, tėvas – operos dainininkas Juozas Mažeika, sesuo – estrados dainininkė Džilda Mažeikaitė.

Baigė Maskvos universiteto Žurnalistikos fakultetą. 1967 m. pradėjo dirbti televizijoje. 1976–1981 m. SSRS Centrinės televizijos korespondentų punkto vadovas Šiaurės Afrikos valstybėse (Alžyras). 1985–1997 m. vadovavo SSRS Centrinės televizijos Vakarų Europos korespondentų punktui Briuselyje, išgarsėjo rengdamas dažnai ideologizuotus reportažus plačiai Sovietų Sąjungos žiūrovų auditorijai.

1993 m. išimties tvarka suteikta Lietuvos pilietybė.http://www3.lrs.lt/pls/inter3/dokpaieska.showdoc_l?p_id=3171 1997–2001 m. laikraščių ir žurnalų bendrovės „Воскресение“ generalinio direktoriaus pavaduotojas, Maskvos srities vyriausybės spaudos ir informacijos ministro pavaduotojas. 2001–2003 m. „Achemos“ grupės komunikacijos departamento direktorius. 2004–2006 m. agentūros „Интермедиа-М“ generalinio direktoriaus pavaduotojas. Šiuo metu yra Rusijos žurnalo „Наша власть: дела и лица“ vyr. redaktoriaus pavaduotojas.http://www.ipk.ru/index.php?id=2059 Лица редакции 

Nuo 2012 m. – Maskvos Tarptautinių santykių instituto (МГИМО) Interneto ir radijo žurnalistikos katedros vedėjas.

2009 m. vadovavo Maskvos lietuvių kultūros bendrijai, nuo 2009 m. vadovauja „Lietuvių sąjungai“.Maskvos lietuvių bendrija persitvarko, 2009-01-18http://ru.mfa.lt/index.php?3772472816 

 Įvertinimas 

 Nusipelnęs Rusijos Federacijos žurnalistas (2020)
 Premija „Auksinė Rusijos plunksna“ (2024) 

 Šaltiniai 

 Nuorodos 

 K. Mažeikos biografija (rusų k.) 

Kategorija:Rusijos žurnalistai
Kategorija:Lietuvos žurnalistai
Kategorija:Lietuvių kilmės asmenybės